**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՍԱՀՄԱՆԱԴՐԱԿԱՆ ՕՐԵՆՔԻ ՆԱԽԱԳԾԻ**

|  |  |
| --- | --- |
| **1. Քննչական կոմիտե** | **05.10.2022թ.** |
| **N 01/22/101677-2022** |
| Դիտողություններ և առաջարկություններ չկան: |  |
| **2. Հակակոռուպցիոն կոմիտե** | **04.10.2022թ.** |
| **N 18-8960գ-22** |
| Դիտողություններ և առաջարկություններ չկան: |  |
| **3.Մարդու իրավունքների պաշտպան** | **07.10.2022թ.** |
| **N 01/13/5081-2022** |
| Դիտողություններ և առաջարկություններ չկան: |  |
| **4.Ֆինանսների նախարաություն** | **11.10.2022թ.** |
| **N 01/11-1/17537-2022** |
| ««Հայաստանի Հանրապետության դատական օրենսգիրք» սահմանադրական օրենքում փոփոխություններ և լրացումներ կատարելու մասին» սահմանադրական օրենքի նախագծով (այսուհետ՝ Նախագիծ) նախատեսվում է ստեղծել վերաքննիչ հակակոռուպցիոն դատարան, որն իրականացնելու է հակակոռուպցիոն քաղաքացիական և կոռուպցիոն հանցագործությունների վերաբերյալ գործերով կայացված դատական ակտերի վերաքննության կարգով վերանայումը: Դատարանը կազմված է լինելու թվով առնվազն 12 դատավորներից, որոնցից առնվազն 6-ը զբաղվելու են կոռուպցիոն հանցագործությունների վերաբերյալ գործերով, առնվազն 6-ը՝ հակակոռուպցիոն քաղաքացիական գործերով կայացված դատական ակտերի դեմ բողոքների քննությամբ:Ըստ Նախագծի ընդունման հիմնավորման՝ Նախագծի ընդունման արդյունքում վերաքննիչ քրեական և վերաքննիչ քաղաքացիական դատարանները դադարելու են քննել համապատասխանաբար կոռուպցիոն հանցագործությունների և հակակոռուպցիոն քաղաքացիական գործերով բողոքարկման ենթակա դատական ակտերը, ուստի առաջարկում ենք վերաքննիչ հակակոռուպցիոն դատարանի ստեղծումն ապահովել վերաքննիչ քաղաքացիական և վերաքննիչ քրեական դատարանների թվակազմերի հաշվին՝ 6-ական միավորով նվազեցնելով նշված դատարանների դատավորների նվազագույն թվաքանակները, մասնավորապես հաշվի առնելով նաև այն հանգամանքը, որ նորաստեղծ վերաքննիչ հակակոռուպցիոն դատարանում ներգրավվելու են ներկայումս վերաքննիչ քրեական և վերաքննիչ քաղաքացիական դատարաններում ընդգրկված դատավորները:Այս կապակցությամբ առաջարկում ենք Նախագծի 3-րդ հոդվածում ավելացնել նոր մաս՝ Օրենսգրքի 28-րդ հոդվածի 1-ին մասի 1-ին և 2-րդ կետերով սահմանված դատարանների թվակազմերը համապատաս­խանաբար առնվազն 16 և առնվազն 18 սահմանելու վերաբերյալ: | **Ընդունվել է**Վերաքննիչ քաղաքացիական և քրեական դատարաններում դատավորների թվակազմը իջեցվել է համապատասխանաբար առնվազն 16 և 18 դատավորներ: |
| **5. Գլխավոր դատախազություն** | **11.10.2022թ.** |
| **N 04/20.4/14213-2022** |
| Դիտողություններ և առաջարկություններ չկան: |  |
| **6.Բարձրագույն դատական խորհուրդ** | **13.10.2022թ.** |
| **N ԴԴ/536-22** |
| 1. ««Հայաստանի Հանրապետության դատական օրենսգիրք» սահմանադրական օրենքում փոփոխություններ և լրացումներ կատարելու մասին» սահմանադրական օրենքի նախագծով այսուհետ՝ Նախագիծ փոփոխություններ չեն կատարվել «Հայաստանի Հանրապետության դատական օրենսգիրք» սահմանադրական օրենքի այսուհետ՝ Օրենսգիրք 28-րդ հոդվածի 1-ին մասի 1-ին և 2-րդ կետերով սահմանված համապատասխան դատարանների դատավորների թվակազմում: Նշված հանգամանքը, մեր կարծիքով, թույլ է տալիս եզրակացնելու, որ Նախագծով նախատեսվում է Վերաքննիչ քրեական և Վերաքննիչ քաղաքացիական դատարաններում դատավորների թվակազմի ավելացում՝ 3-ական դատավորներով, որոնք ենթադրաբար քննելու են այն քրեական և քաղաքացիական գործերը, որոնք Նախագծի 10-րդ հոդվածի 3-րդ մասով սահմանված կարգավորման ուժով ենթակա են վերաբաշխման նշված դատարանների դատավորների միջև: Տվյալ արձանագրումը կարևոր է նաև Դատական դեպարտամենտում ավելացվող հաստիքների վերաբերյալ կատարվելիք հաշվարկների համար: Միաժամանակ, առաջարկվում է Նախագծի 10-րդ հոդվածը լրացնել նոր մասերով, որոնցով կնախատեսվեն Վերաքննիչ քրեական և Վերաքննիչ քաղաքացիական դատարաններում ավելացվող դատավորների 3-ական թափուր հաստիքների արտահերթ համալրման, ինչպես նաև ՀՀ կառավարությունից Օրենսգրքի 89-րդ հոդվածի 1-ին մասի 24-րդ կետով սահմանված լիազորության շրջանակներում համապատասխան համաձայնությունը ստանալու հետ կապված գործընթացներն իրականացնելու վերաբերյալ իրավակարգավորումները:
 | **Մասամբ է ընդունվել** Վերաքննիչ քաղաքացիական և քրեական դատարաններում դատավորների թվակազմը իջեցվել է համապատասխանաբար առնվազն 16 և 18 դատավորներ: |
| Հաշվի առնելով այն հանգամանքը, որ Նախագծի 5-րդ հոդվածով փոփոխություն է կատարվում Օրենսգրքի 43-րդ հոդվածի 2.1-ին մասում, առաջարկվում է քննարկման առարկա դարձնել նաև Օրենսգրքի 45-րդ հոդվածի վերնագիրը և 2.1-ին մասը՝ նշված կարգավորմանը համապատասխանեցնելու հարցը: | **Ընդունվել է**Նախագծում կատարվել է համապատասխան լրացում: |
| Նախագծին կից ներկայացված՝ Հայաստանի Հանրապետության քաղաքացիական դատավարության օրենսգրքում լրացում կատարելու մասին օրենքի նախագծի 2-րդ հոդվածի 2-րդ մասով սահմանված կարգավորումն առաջարկվում է վերանայել և վերաքննիչ հակակոռուպցիոն դատարան բառերից հետո լրացնել ՝ այդ դատարանի գործելուց հետո բառերը, ինչպես նաև կարգավորում սահմանել այն մասին, որ հակակոռուպցիոն դատարանի կողմից կայացված ակտերի դեմ բերված վերաքննիչ բողոքների քննությունն իրականացվում է վերաքննիչ հակակոռուպցիոն դատարանի կողմից: | **Չի ընդունվել**Վերաքննիչ հակակոռուպցիոն դատարանը գրծելու է հենց սահմանադրական օրենքն ուժի մեջ մտնելուց հետո: Նախագծի 1-ին հոդվածով Քաղաքացիական դատավարության օրենսգրքի 1-ին հոդվածում լրացվող 2.2-րդ մասով նախատեսվել է, որ նույն օրենսգրքով սահմանված կանոնները կիրառելի են վերաքննիչ հակակոռուպցիոն դատարանում պետության գույքային և ոչ գույքային շահերի պաշտպանության և ապօրինի ծագում ունեցող գույքի բռնագանձման գործերով կայացված ակտերի դեմ բողոքների քննության նկատմամբ: |
| Նախագծին կից ներկայացված՝ Հայաստանի Հանրապետության քրեական դատավարության օրենսգրքում փոփոխություններ և լրացումներ կատարելու մասին օրենքի նախագծի վերնագրում առաջարկվում է լրացումներ բառը փոխարինել լրացում բառով՝ հաշվի առնելով քննարկման առարկա նախագծի բովանդակությունը: Միաժամանակ, նշված նախագծի 2-րդ հոդվածի 2-րդ մասով սահմանված կարգավորումն առաջարկվում է վերանայել և վերաքննիչ հակակոռուպցիոն դատարան բառերից հետո լրացնել ՝ այդ դատարանի գործելուց հետո բառերը, ինչպես նաև կարգավորում սահմանել այն մասին, որ հակակոռուպցիոն դատարանի կողմից կայացված ակտերի դեմ բերված վերաքննիչ բողոքների քննությունն իրականացվում է վերաքննիչ հակակոռուպցիոն դատարանի կողմից: | **Մասամբ է ընդունվել**Վերաքննիչ հակակոռուպցիոն դատարանը գրծելու է հենց սահմանադրական օրենքն ուժի մեջ մտնելուց հետո: Նախագծի 2-րդ հոդվածով նախատեսվում է, որ վերաքննիչ քրեական դատարանին ընդդատյա են բոլոր այն վարույթները, որոնցով առաջին ատյանի դատարանների դատական ակտերի դեմ վերանայման բողոք է բերվել, **բացառությամբ հակակոռուպցիոն դատարանի  դատական ակտերի դեմ բերված վերանայման բողոքներով վարույթների, որոնք ընդդատյա են վերաքննիչ hակակոռուպցիոն դատարանին:** |
| Նախագծին կից ներկայացված՝ հարակից մյուս օրենքների նախագծերի վերաբերյալ առաջարկություններ չկան: |  |
| **7. Փաստաբանների պալատ** |  |
|  |
| Ուղարկվել է 2022 թվականի սեպտեմբերի 20-ի թիվ /30.5/41373-2022 գրությամբ, սակայն կարծիք չի ներկայացվել: |  |
| **8. Կոռուպցիայի կանխարգելման հանձնաժողով[[1]](#footnote-1)** | **07.07.2022թ.** |
| **N 01/1569-2022** |
| Առաջարկում ենք հիշյալ նախագծի շրջանակներում քննարկման առարկա դարձնել նաև «Հայաստանի Հանրապետության դատական օրենսգիրք» սահմանադրական օրենքի (այսուհետ' Օրենք) 123-րդ և 124-րդ հոդվածներում լրացումներ կատարելու անհրաժեշտության հարցը:Մասնավորապես, Օրենքի նշված հոդվածներով նախատեսված չեն իրավակարգավորումներ՝ վերաքննիչ դատարաններում դատավոր նշանակվելու համար առաջխաղացման ենթակա դատավորների թեկնածուների ցուցակում ընդգրկվել հավակնող անձանց բարեվարքության ոաումնասիրության գործընթացի վերաբերյալ, այն դեպքում, երբ Օրենքի մյուս իրավակարգավորումների ուժով բարեվարքության ոաումնասիրության գործընթացը պարտադիր է ինչպես դատավորների թեկնածուների հավակնորդների ցուցակում ընդգրկվել հավակնող, այնպես էլ Վճռաբեկ դատարանում դատավոր նշանակվելու համար առաջխաղացման ենթակա դատավորների թեկնածուների ցուցակում ընդգրկվել հավակնող անձանց համար: Ավելին, գործող կարգավորումների պայմաններում առկա է հակասության Օրենքի վերոնշյալ հոդվածների միջև այնքանով, որքանով որ Օրենքի 123-րդ հոդվածի 9-րդ և 10-րդ մասերի համաձայն' անձինք' վերաքննիչ դատարաններում դատավոր նշանակվելու համար առաջխաղացման ենթակա դատավորների թեկնածուների ցուցակում ընդգրկվելու նպատակով դիմումին կից Բարձրագույն դատական խորհուրդ են ներկայացնում են նաև Օրենքի 98-րդ հոդվածի 2-րդ մասի 13.1-ին կետով նախատեսված բարեվարքության վերաբերյալ հարցաթերթիկ: | **Ընդունվել է:**Նախագծով հստակորեն կարգավորել վերաքննիչ դատարանում դատավոր նշանակվելու համար առաջխաղացման ենթակա դատավորների թեկնածուների ցուցակում ընդգրկվել հավակնող անձանց համար բարեվարքության գնահատման գործընթացը: |

1. Առաջարկությունը ներկայացվել է 26.05.2022 թվականից շրջանառված «Հայաստանի Հանրապետության դատական օրենգիրք» սահմանադրական օրենքում փոփոխություններ և լրացումներ կատարելու մասին» սահմանադրական օրենքի նախագծի վերաբերյալ: [↑](#footnote-ref-1)